
НАРЕДБА 

ЗА УСЛОВИЯТА И РЕДА ЗА ИЗХВЪРЛЯНЕТО, СЪБИРАНЕТО, ВКЛЮЧИТЕЛНО РАЗДЕЛНОТО, ТРАНСПОРТИРАНЕТО, ПРЕТОВАРВАНЕТО, ОПОЛЗОТВОРЯВАНЕТО И ОБЕЗВРЕЖДАНЕТО НА БИТОВИ, СТРОИТЕЛНИ И МАСОВО РАЗПРОСТРАНЕНИ ОТПАДЪЦИ

НА ТЕРИТОРИЯТА НА ОБЩИНА ПИРДОП

( Приета с решение № 43/30.05.2019 г. на Общински съвет – Пирдоп; изм. с Решение №1615/31.12.2019г. на СОС; изм. и доп. с Решение № 89/27.06.2024 г. на Общински съвет – Пирдоп; изм. и доп.  с Решение № 127/25.09.2025 г. на ОбС – Пирдоп)

РАЗДЕЛ І 
ОБЩИ РАЗПОРЕДБИ 

Чл. 1. (1) Тази наредба урежда: 

1. Правата и задълженията на физическите и юридическите лица, учрежденията и организациите, и взаимоотношенията между тях, при управлението на отпадъците. 

2. Реда и условията за изхвърлянето, събирането, транспортирането, оползотворяването и обезвреждането на твърдите битови отпадъци (ТБО), строителни отпадъци (СО), производствените отпадъци (ПО) и масово разпространените отпадъци (МРО) и поддържането на чистотата на територията на община Пирдоп. 
3. Финансовото осигуряване на дейностите по третиране на отпадъците и заплащането на съответните услуги. 

4.(отм. с Решение №1615/31.12.2019г. на СОС)  

(2) Заплащането за предоставяне на съответните услуги се извършва по реда на Закона за местните данъци и такси.

РАЗДЕЛ ІІ 
ПРАВА И ЗАДЪЛЖЕНИЯ НА КМЕТА НА ОБЩИНАТА 

Чл. 2. (1) Кметът на общината: 

1.Планира, организира и контролира цялостната дейност по третирането на битовите и строителни отпадъци и поддържането на чистотата на територията на общината в съответствие със санитарно- хигиенните и екологични изисквания. 
2. Организира и контролира изпълнението на Общинската програмата за управление на отпадъците. 

3. Определя границите на районите, включени в системата на организирано поддържане на чистотата, вида на услугите, които ще се извършват в съответния район, и честотата на сметоизвозване. 

4. Предлага за одобряване от Общинския съвет план-сметка за разходите по поддържане на чистотата и размер на таксите за битови отпадъци, в т.ч. и преференциални такси за районите, в които се извършва разделно събиране. 

5. Контролира разходването на средствата за извършване на дейностите по поддържане на чистотата. 

6. Утвърждава Оперативен план за работа при зимни условия и контролира изпълнението му. 

7. Организира прилагането на системи за разделно събиране на отпадъци. 

8. Определя терен за депониране на строителни отпадъци, начина на депониране и възстановяване на терена след приключване експлоатацията на депото. 

9. Контролира дейностите по депониране на производствени и опасни отпадъци , както и изпълнението на програмите за тяхното управление. 

10. Контролира съоръженията и инсталациите за съхранение и обезвреждане на битови и строителни отпадъци и за депониране на промишлени и опасни отпадъци. 

11. Организира ангажирането на трайно безработни лица в общината в дейностите по третиране на отпадъците и поддържане на чистотата. 

12. Организира провеждането на мероприятия за почистване и хигиенизиране на населените места с привличане на широко обществено участие като използва разнообразни форми и средства за информиране на гражданите, фирмите, търговските дружества относно прилагането на разпоредбите на настоящата наредба. 

РАЗДЕЛ ІІІ
ПРАВА И ЗАДЪЛЖЕНИЯ НА ФИЗИЧЕСКИТЕ И ЮРИДИЧЕСКИ ЛИЦА

Чл. 3. Физическите и юридически лица имат право: 

1. Да правят предложения за подобряване на организацията и изпълнението на дейностите по третиране на отпадъците и поддържането на чистота. 

2. Да сигнализират на общинската администрация за нарушения на разпоредбите на Закона за управление на отпадъците и настоящата наредба. 

3. Да сигнализират на общинската администрация за неизпълнение или некачествено изпълнение на задълженията на лицата, извършващи дейностите по третиране на отпадъците и поддържане на чистотата на територията на общината. 

4. Да съдействат на контролните органи при констатиране на нарушенията. 

Чл. 4. Физическите и юридически лица са длъжни: 

1. Да изхвърлят отпадъците си само в определените за целта съдове, като ги опазват и не допускат разпиляване на отпадъци извън тях. 

2. Да опазват и поддържат чистотата на територията на имотите (в т.ч. и незастроените), на които са собственици, ползватели или наематели, като и поддържат чистотата на съответните прилежащи терени към сградите, дворните места и др., в които живеят или стопанисват. 

3. Да спазват регламентирания с настоящата наредба ред за третиране на всеки конкретен вид отпадък. 

Чл. 5. Забранява се: 

1. Изхвърлянето на отпадъци извън предназначените за целта съдове и места. 
2. (изм. с Решение №89/27.06.2024 г. на Общински съвет – Пирдоп) Изхвърлянето на масово разпространени отпадъци, обозначени с маркировка за разделно събиране съгласно наредбите по чл. 12, ал. 4 от ЗМСМА, в контейнери за смесени битови отпадъци или смесването с други материали или отпадъци по начин, затрудняващ тяхното последващо рециклиране или оползотворяване, когато в конкретното населено място е създадена система за разделно събиране на съответните масово разпространени отпадъци.
3. Изхвърлянето на отпадъци от производствени и търговски обекти, заведения за обществено хранене, административни и жилищни сгради, в уличните кошчета за смет. 

4. Изхвърлянето в съдовете за битови отпадъци на отпадъци от промишлеността, селското стопанство и животновъдството.
5. (изм. с Решение №89/27.06.2024 г. на Общински съвет – Пирдоп) Изваждането от съдовете за разделно събиране на масово разпространени отпадъци, без да е възложено тяхното обслужване.
6. Изхвърлянето в съдовете за отпадъци на отпадъци с потенциално висок екологичен и здравен риск и отпадъци, които биха могли да доведат до увреждане на самите съдове, сметоизвозващата и сметообработваща техника, в т. ч. едрогабаритни, строителни, лесно запалими, взривоопасни, разяждащи, токсични, медицински и др. 
7. (изм. с Решение №89/27.06.2024 г. на Общински съвет – Пирдоп) Паленето на огън, хвърлянето на неугасени цигари, клечки кибрит, жарава и други огнеопасни предмети в контейнери или други съоръжения за отпадъци, както и извършването на огнеопасни и взривоопасни дейности, извън определените за целта места.
8. Изгарянето на всякакви видове отпадъци, освен в случаите когато изгарянето се извършва в специализирани съоръжения, за експлоатацията на които са издадени съответните разрешения.
9. (изм. с Решение №89/27.06.2024 г. на Общински съвет – Пирдоп) Разместването на съдове за отпадъци без съответното разрешение от общинската администрация, разместването на съдове за БО, преобръщане и унищожаване на кошчета за отпадъци, преобръщане на контейнерите.
10. Паркирането на превозни средства по начин, който би попречил на събирането и извозването на отпадъците. 
11. (нова, приета с Решение №89/27.06.2024 г. на Общински съвет – Пирдоп) Разтоварването и/или изхвърлянето на отпадъци извън определените от кмета на общината места, инсталации и съоръжения за обезвреждане и/или оползотворяване.
12. (нова, приета с Решение №89/27.06.2024 г. на Общински съвет – Пирдоп) Изхвърлянето по улиците, площадите, парковете, градините, поречията на реките и деретата и други обществени места на битови, строителни, производствени и опасни отпадъци.
13. (нова, приета с Решение №89/27.06.2024 г. на Общински съвет – Пирдоп) Транспортирането на насипни материали, селскостопанска продукция, вторични суровини и други от транспортни средства с неуплътнени каросерии и без предпазни мрежи или чергила.

14. (нова, приета с Решение №89/27.06.2024 г. на Общински съвет – Пирдоп) Напускането на машини и механизация с неизмити или замърсени гуми, и ходова част от строителни и други обекти, на които се извършват строително-монтажни работи, изкопни работи, товаро-разтоварни дейности и др. 

15. (нова, приета с Решение №89/27.06.2024 г. на Общински съвет – Пирдоп) Изливането в канализацията на течни опасни вещества и отпадъци, моторни масла и отпадъчни нефтопродукти.
16. (нова, приета с Решение №89/27.06.2024 г.  на Общински съвет – Пирдоп) Изхвърлянето на отпадъци през прозорците и балконите (терасите) от жилища, офиси и други обекти;

 17. (нова, приета с Решение №89/27.06.2024 г. на Общински съвет – Пирдоп) Изхвърлянето на отпадъци, заемането на тротоарите и уличните платна с амбалаж, стоки или строителни материали, извън необходимото технологично време за извършване на товаро-разтоварните работи и установеният ред.
 18. (нова, приета с Решение №89/27.06.2024 г. на Общински съвет – Пирдоп) Изхвърлянето и изгарянето на гуми, пластмаси, смоли и други вещи и материали, създаващи предпоставки за замърсяване на околната среда.

 19. (нова, приета с Решение №89/27.06.2024 г. на Общински съвет – Пирдоп) Миенето, гресирането и ремонтирането на моторни превозни средства, с които се замърсяват улиците, тротоарите, паркингите, площадите, зелените площи, междублоковите пространства, местата за отдих и край поречия и водоеми.
20. (нова, приета с Решение №89/27.06.2024 г. на Общински съвет – Пирдоп) Разлепването, разпространението на афиши, плакати, листовки, обяви, съобщения, некролози, информационни елементи и др. по стълбовете на улично осветление, електропреносната и електроразпределителната мрежа, стълбовете на контактната мрежа на масов градски транспорт, контейнерите за битови и разделно събрани отпадъци, фасади на сгради, огради, дървета, рекламни елементи и на всяко друго, непредвидено за целта място;
РАЗДЕЛ ІV
ОРГАНИЗАЦИЯ НА ДЕЙНОСТИТЕ

ПО ТРЕТИРАНЕ НА БИТОВИТЕ ОТПАДЪЦИ И ПОДДЪРЖАНЕ НА ЧИСТОТАТА

Чл. 6. Дейности по събиране, съхранение, транспортиране, оползотворяване и обезвреждане на битови отпадъци могат да извършват лица, притежаващи съответното разрешение по чл. 67 от Закона за управление на отпадъците. 

Чл. 7. Отговорни за събирането, извозването и обезвреждането на битовите отпадъци от районите, включени в Системата за организирано поддържане на чистотата на територията на община Пирдоп, почистването на местата за обществено ползване, както и снегопочистването и зимното поддържане, са лицата, на които общината е възложила чрез договор изпълнението на съответните дейности. 

Чл. 8. Лицата по чл. 7 имат право: 

1. Да предлагат промени в технологичната и организационна схема на работа, целящи подобряване качеството на извършваните дейности. 

2. Да сигнализират на общинската администрация за нарушения, по смисъла на тази наредба и Закона за управление на отпадъците, извършени от граждани, фирми и др. организации. 

3. Да упражняват вътрешен контрол при изпълнение на дейностите, които извършват. 

4. Да извършват и други дейности, в съответствие с издаденото им по чл. 67 от Закона за управление на отпадъците разрешение, които не са предмет на сключения с общината договор. 

Чл. 9. Лицата по чл. 7 са длъжни: 

1. Да изпълняват дейностите, предмет на сключения договор, качествено, в съответствие с утвърдените графици, организационни и технологични схеми и стриктно спазване на санитарно-хигиенните и екологични изисквания . 

2. Да изготвят и съгласуват с общинската администрация, цялостна технологична и организационна схема на работа, в т. ч. местоположение на съдовете за ТБО и маршрути за обслужването им, използвана техника за всеки конкретен район и дейност, графици за извършване на дейностите (сметопочистване, сметоизвозване, миене на улици, зимно дежурство, измиване и дезинфекция на съдовете за ТБО и др.) 

3. Да съгласуват с общинската администрация всякакви промени в технологичната и организационна схема на работа. 

4. В случай на аварии и/или обстоятелства, възпрепятстващи изпълнението на дейността, незабавно да уведомят общинската администрация и предприемат необходимите действия за максимално бързото възстановяване на нормалния цикъл на работа. 

5. Да осигуряват, поддържат и подновяват необходимата за изпълнение на възложените дейности материално-техническа база (машини, съоръжения, съдове за ТБО за общо ползване и др). 

6. Да не допускат замърсявания в процеса на извършваните от тях дейности. 

7. Да измиват и дезинфекцират използваните съдове за ТБО, съгласно утвърдения график. 

8.  Да водят отчет съгласно изискванията на Наредба № 1 от 04 юни 2014 г. за реда и образците, по които се предоставя информация за дейностите по отпадъците, както и реда за водене на публични регистри. 
Чл. 10. За услугите по събирането, извозването, обезвреждането на ТБО в депа или други съоръжения и поддържането на чистотата на местата за обществено ползване, извършвани на територията на общината, данъчно задължените лица заплащат такса за битови отпадъци по реда, определен в Закона за местните данъци и такси (ЗМДТ). 

Чл. 11. Таксата за битови отпадъци се определя в годишен размер за всяко населено място и всяка услуга поотделно с решение на Общинския съвет, въз основа на одобрена план-сметка. 

Чл. 12. За райони, в които се извършва разделно събиране на битови отпадъци, Общинският съвет може да определи преференциални такси, но не по-ниски от 50% от размера на общоприетите. 

Чл. 13.(1) Почистването и поддържането на чистотата (вкл. обезпечаването с необходимия брой кошчета) на части от тротоари, площади, улични платна и др. терени - общинска собственост, ползвани за търговска дейност на открито, е задължение на ползвателите.

РАЗДЕЛ V

РАЗДЕЛНО СЪБИРАНЕ НА ОТПАДЪЦИ

Чл. 14. Кметът на общината при необходимост организира разделно събиране на битови отпадъци, включително отпадъци от опаковки, като определя местата за разполагане на необходимите елементи на системата за разделно събиране и сортиране на отпадъците от опаковки, организира изпълнението на задълженията за участие в системите за разделно събиране на територията й.

Чл.15. (1) При въвеждане на система за разделно събиране се съблюдава същата да не възпрепятства функционирането на съществуващата система за събиране и оползотворяване на битовите отпадъци.

(2) Съдовете за разделно събиране на отпадъци се осигуряват от лицето - изпълнител по обществена поръчка.

Чл.16. При въвеждане на система за разделно събиране на отпадъци, кметът на общината или упълномощени от него длъжностни лица контролират изпълнителя за:

1. изхвърлянето на отпадъци от опаковки, обозначени с маркировка за разделно събиране в определените за целта съдове;

2. предотвратяване смесването на събраните отпадъци от опаковки с други материали или отпадъци по начин, затрудняващ тяхното последващо рециклиране или оползотворяване;

3. функционирането на системата за разделно събиране.
РАЗДЕЛ VІ
ОРГАНИЗАЦИЯ НА ДЕЙНОСТИТЕ

ПО ТРЕТИРАНЕ НА СТРОИТЕЛНИ ОТПАДЪЦИ И ЗЕМНИ МАСИ 

Чл. 17. Извършването на дейностите по третиране и транспортиране на земни маси (ЗМ) и строителните отпадъци (СО), вкл. строителните отпадъци от вътрешни преустройства и текущи ремонти на сгради и съоръжения, е задължение на собственика, инвеститора или изпълнителя на дейността, от която са  формирани. 
Чл. 17а. (нов, приет с Решение №89/27.06.2024 г. на Общински съвет – Пирдоп) Превозването на строителни материали, отпадъци или насипни товари се извършва с превозни средства, снабдени с контейнери или добре уплътнени каросерии и здрави покривала.
Чл. 18. (1) Когато дейностите по третиране и транспортиране на СО и ЗМ касаят обекти, за които се издава разрешение за строеж и се открива строителна линия, отговорните по чл.17 лица подават заявление по образец (Приложение №1) и внасят депозит в размер на 100 % от стойността на разрешението за строеж, въз основа на които община Пирдоп издава Разрешение за третиране и транспортиране на СО и ЗМ (Приложение №2).  

(2) Разрешение за третиране и транспортиране на СО и ЗМ, се издава за всеки отделен обект. 

(3) В протокола за откриване на строителната площадка за обекта задължително се вписва лицето, отговорно за дейностите по третиране и транспортиране на СО и ЗМ, и номерът на издаденото му разрешение. 

(4) Задълженията за третиране и транспортиране на СО на съответните отговорни лица са в сила до подписване на акт образец N 15 (за установяване годността за приемане на строежа) независимо от продължителността на строителството.

 (5) Внасяйки депозита, лицето получава талони (Приложение №3) за предадени количества СО и ЗМ  и Пропуск за движение на автомобилите (Приложение №4), извозващи СО и ЗМ от обект. 

 (6) В случай, че количествата СО и ЗМ се окажат по-големи от количествата, за които е внесен депозита, отговорното лице е длъжно да заплати дължимата сума за допълнителните количества, преди същите да бъдат извозени на депото. 

Чл.19. При извършване на вътрешни преустройства и текущи ремонти на сгради и съоръжения, отговорното за дейността по чл.17 лице е длъжно да съхранява отпадъците на територията на обекта и да ги извози до определеното за целта депо.

Чл. 20. (1) (изм. с Решение № 127/25.09.2025 г. на ОбС – Пирдоп, в сила от датата, определена в Решение на Съвета на Европейския съюз за приемането на еврото от Република България, прието в съответствие с чл.140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл.140, параграф 3 от Договора за функционирането на Европейския съюз.) Третирането на СО и ЗМ на депото, формирани от обекти в случаите на чл.19, ал.1 и чл.20, ал.1, се заплаща на оператора на депото по цени съгласно  Приложение №5.
(2) Таксата се заплаща от лицето, на което се издава разрешението за третиране и транспортиране на СО и ЗМ, в съответствие с количествата, посочени в разрешението. 
Чл. 21. Депонирането (обработката) на СО и ЗМ се извършва само на определените от кмета на общината депа за СО и ЗМ. 

Чл. 22. (1) Отговорност за дейностите по депонирането (обработка) на СО и ЗМ и стопанисването на площадката на депото по време на нейната експлоатация и след това носи операторът на депото. 

(2) От оператора на депото задължително се изисква разрешение по чл. 67 от Закона за управление на отпадъците за дейността. 

(3) Операторът на съоръжението за обезвреждане /депото/ води отчет на постъпилите количества СО и ЗМ, съгласно изискванията на Наредба № 1 от 04 юни 2014 г. за реда и образците, по които се предоставя информация за дейностите по отпадъците, както и реда за водене на публични регистри. 
РАЗДЕЛ VІІ
ОРГАНИЗАЦИЯ НА ДЕЙНОСТИТЕ

ПО ТРЕТИРАНЕ НА ПРОИЗВОДСТВЕНИ ОТПАДЪЦИ 

Чл. 23. (1) Производствените отпадъци, които нямат характер на опасни отпадъци, се третират: 

1. от причинителя, в собствени съоръжения съгласно одобрен от съответните компетентни органи проект на производствената дейност и при изпълнение на чл.8, ал.2 от Закона за управление на отпадъците. 

2. от лицата, на които е дадено разрешение по чл.67 от Закона за управление на отпадъците за съответната дейност. 

(2) Предаването и приемането на производствени отпадъци за съответно третиране и/или транспортиране се извършва въз основа на договор. 

(3) Депонирането на неопасни производствени отпадъци в общинските депа за битови отпадъци може да се извършва след издадено разрешени от кмета на общината, въз основа на молба от притежателя на отпадъците.

(4) За депонирането /обезвреждането/ на отпадъците притежателят им заплаща такса на оператора на депото. 

Чл.24. Всички разходи за третиране и транспортиране на производствените отпадъци са за сметка на притежателя им, ако друго не е договорено. 

РАЗДЕЛ VІІІ

ОРГАНИЗАЦИЯ НА ДЕЙНОСТИТЕ ПО ТРЕТИРАНЕ НА ОПАСНИ ОТПАДЪЦИ

Чл.25. (1) Третирането на опасни отпадъци се извършва от лица, притежаващи разрешение по Чл.67 от ЗУО или комплексно разрешително, издадено по реда на Закона за опазване на околната среда.

(2) Събирането и временното съхраняване на опасни отпадъци се извършват разделно в специализирани съдове на територията, върху която се притежателят упражнява вещно право.

(3) Опасните отпадъци се опаковат, етикетират и транспортират в съответствие с международните правни актове за превоз на опасни товари, ратифицирани от Република България със закон.

Чл.26. Изискванията за третиране и транспортиране на опасни и производствени отпадъци са определени в съответните наредби на Министерският съвет.

РАЗДЕЛ ІХ

ОРГАНИЗАЦИЯ НА ДЕЙНОСТИТЕ

ПО ТРЕТИРАНЕ НА МАСОВО РАЗПРОСТРАНЕНИ ОТПАДЪЦИ

Чл. 27. (1) Масово разпространени отпадъци са:

1. отпадъци от батерии и акумулатори;

2. излезли от употреба луминесцентни и други лампи, съдържащи живак;

3. отработени масла и отпадъчни нефтопродукти;

4. отпадъци от моторни превозни средства;

5. отпадъци от опаковки;

6. излезли от употреба пневматични гуми.

(2) Масово разпространените отпадъци се събират разделно от другите отпадъци и не се изхвърлят в съдовете за битови отпадъци.

Чл. 28. Производителите и/или вносителите на батерии и акумулатори отговарят за:

1. разделното събиране на негодните за употреба батерии и акумулатори;

2. рециклирането и оползотворяването на разделно събраните негодни за употреба батерии и акумулатори по т. 1;

3. екологосъобразното обезвреждане на негодните за употреба батерии и акумулатори и отпадъците от тях, които не могат да бъдат рециклирани и/или оползотворени.

Чл. 29. (1) Дейности по събиране, съхраняване, преработване и/или обезвреждане на негодни за употреба батерии и акумулатори имат право да извършват само лица, притежаващи съответното разрешение по чл. 67 от Закон за управление на отпадъците.

(2) (изм. с Решение №89/27.06.2024 г. на Общински съвет – Пирдоп) Лицата по ал. 1 са длъжни да осъществяват конкретната дейност, в съответствие с разпоредбите на Наредба за батерии и акумулатори и за негодни за употреба батерии и акумулатори /ДВ, бр.2 / 2013г./ и Наредба № Н-4 от 2 юни 2023 г. за условията и изискванията, на които трябва да отговарят площадките за съхраняване или третиране на отпадъци, за разполагане на съоръжения за третиране на отпадъци и за транспортиране на производствени и опасни отпадъци/ДВ, бр.52 / 2023г./
Чл. 30. (1) Всички търговски обекти на територията на общината, където се предлагат батерии, са места за събиране на негодни за употреба батерии.

(2) Лицата, които стопанисват обектите по ал.1, са задължени да предвидят места за поставяне на специализирани съдове за събиране на негодни за употреба батерии и да осигурят достъп до тях.

Чл. 31.(1) Дейности по събиране, съхраняване, транспортиране, преработване и/или обезвреждане на луминесцентни и други лампи, съдържащи живак, имат право да извършват само лица, притежаващи съответното разрешение по чл. 67 от Закон за управление на отпадъците.

(2) (изм. с Решение №89/27.06.2024 г. на Общински съвет – Пирдоп)  Лицата по ал. 1 са длъжни да осъществяват конкретната дейност в съответствие с разпоредбите Наредба за излязлото от употреба електрическо и електронно оборудване /ДВ, бр. 100 / 2013 г./ и Наредба № Н-4 от 2 юни 2023 г. за условията и изискванията, на които трябва да отговарят площадките за съхраняване или третиране на отпадъци, за разполагане на съоръжения за третиране на отпадъци и за транспортиране на производствени и опасни отпадъци/ДВ, бр.52 / 2023г./
Чл. 32. (1)  Дейности по събиране, съхраняване, преработване, транспортиране и/или обезвреждане на отработени масла и отпадъчни нефтопродукти имат право да извършват само лица, притежаващи съответното разрешение по чл. 67 от Закон за управление на отпадъците.

(2) (изм. с Решение №89/27.06.2024 г. на Общински съвет – Пирдоп) Лицата по ал. 1 са длъжни да осъществяват конкретната дейност в съответствие с изискванията на Наредба за отработените масла и отпадъчните нефтопродукти /ДВ бр.2 / 2013 г./ и Наредба № Н-4 от 2 юни 2023 г. за условията и изискванията, на които трябва да отговарят площадките за съхраняване или третиране на отпадъци, за разполагане на съоръжения за третиране на отпадъци и за транспортиране на производствени и опасни отпадъци/ДВ, бр.52 / 2023г./
Чл. 33. (1) Общината определя местата за смяна на отработените моторни масла на територията й и информира обществеността.

(2) Към местата за смяна на отработени моторни масла се включват сервизите и бензиностанциите, отговарящи на изискванията на наредбите по чл. 29, ал. 4 от Закон за управление на отпадъците.

(3) Физическите и юридическите лица, предлагащи за продажба моторни и трансмисионни масла, поставят на подходящи и достъпни места в търговските си обекти списъка на определените по ал. 1 места.

Чл. 34. (1) Дейности по събиране, съхраняване, преработване и/или обезвреждане на излезли от употреба пневматични гуми имат право да извършват само лица, притежаващи съответното разрешени по чл. 67 от Закон за управление на отпадъците.

(2) Изграждането на събирателни пунктове за излезли от употреба пневматични гуми е задължение на лицата, получили разрешение по чл. 67 от Закон за управление на отпадъците за съответната дейност.

(3) Местата на събирателните пунктове се съгласуват от общината.

Чл. 35. Гражданите, едноличните търговци и юридическите лица са длъжни да предават излезлите от употреба пневматични гуми само на определените събирателни пунктове.

Чл. 36. (1) Дейности по съхранение, разкомплектоване, преработване и/или обезвреждане на излезли от употреба моторни превозни средства /МПС/, компоненти и материали от тях имат право да извършват само лица, притежаващи съответно разрешение по чл. 67 от Закон за управление на отпадъците.

(2) (изм. с Решение №89/27.06.2024 г. на Общински съвет – Пирдоп) Лицата по ал. 1 са длъжни да осъществяват конкретната дейност в съответствие с изискванията на Наредба за излезлите от употреба моторни превозни средства /ДВ, бр. 7 / 2013 г./ и Наредба № Н-4 от 2 юни 2023 г. за условията и изискванията, на които трябва да отговарят площадките за съхраняване или третиране на отпадъци, за разполагане на съоръжения за третиране на отпадъци и за транспортиране на производствени и опасни отпадъци/ДВ, бр.52 / 2023г./

РАЗДЕЛ Х
КОНТРОЛ 

Чл. 37. Контролната дейност по тази наредба се осъществява от упълномощени със заповед на кмета на общината длъжностни лица. 

РАЗДЕЛ ХІ

АДМИНИСТРАТИВНО - НАКАЗАТЕЛНИ РАЗПОРЕДБИ 

Чл. 38. (1) (отм. с Решение №1615/31.12.2019г. на СОС) На физическите лица, извършили или допуснали извършване на нарушение на разпоредбите на тази наредба, се налага глоба в размер до 5000 лева, а на едноличните търговци и юридическите лица - имуществена санкция в размер до 50 000 лева, а при повторно нарушение - и временно лишаване от правото да се упражнява определена професия или дейност. 

(2) При повторно нарушение на физическото лице се налага глоба в двоен размер. 

Чл. 39. (отм. с Решение №1615/31.12.2019г. на СОС)
Чл. 40. (отм. с Решение №1615/31.12.2019г. на СОС)
Чл. 41(нов, приет с Решение №89/27.06.2024 г. на Общински съвет – Пирдоп) За нарушения на Наредбата и на Закона за управление на отпадъците от физически и юридически лица се прилагат разпоредбите на Закона за управление на отпадъците.
РАЗДЕЛ ХІІ
ДОПЪЛНИТЕЛНИ РАЗПОРЕДБИ 

§ 1. По смисъла на тази наредба: 

1. "отпадък" е вещество, предмет или част от предмет, които няма предварително непосредствено приложение или от който притежателят желае или е длъжен да се освободи. Вещества, предмети или части от предмети, предадени на специализираните фирми за третиране на отпадъци от собственика или от упълномощено от него лице, също се определят като "отпадъци" до момента, в който възстановените от тях материали или произведената от тях енергия бъдат включени в производствения цикъл; 

2. "битови отпадъци" са тези, които се получават в резултат на жизнената дейност на хората по домовете, в административни, социални и обществени сгради. Към тях се приравняват и отпадъци от търговски обекти, занаятчийски дейности, обекти за отдих и забавления, когато нямат характер на опасни отпадъци и в същото време тяхното количество или състав няма да попречи на третирането им съвместно с битовите; 

3. "производствени отпадъци" са тези, образувани в резултат на промишлена, занаятчийска и обслужваща дейност на физическите и юридическите лица; 

4. "опасни отпадъци" са тези отпадъци, чийто състав, количество и свойства създават риск за човешкото здраве и околната среда и са определени като такива според Базелската конвенция за контрол на трансграничното движение на опасни отпадъци и тяхното обезвреждане; 

5. "строителни отпадъци" са отпадъците, получени в резултат на строителна дейност на строителни площадки, както и такива от разрушаване или реконструкция на сгради и съоръжения; 

6. "причинител на отпадъци" е физическо или юридическо лице, при чиято дейност се образуват отпадъци; 

7. "притежател на отпадъците " е лицето, при чиято дейност се образуват отпадъци от момента на образуването им до момента на предаването им на оправомощено лице за следващо третиране; 

8. "третиране на отпадъците" е събирането, съхранението и обезвреждането на отпадъците и всички междинни операции, както и повторното им използване, рециклиране и възстановяване или производството на енергия и материали от отпадъци. 

9. "обезвреждане на отпадъците" е такова въздействие върху отпадъците (депониране, ре-циклиране, изгаряне, неутрализиране и др.), при което опасността за здравето на хората или замърсяването на околната среда от тях не превишават установените норми. 

10. "рециклиране на отпадъците" е дейност за възстановяване или възобновяване на суровинните им свойства. 

11. "преработване на отпадъците" е дейност, която променя свойствата или състава на отпадъците, като ги превръща в суровини за производство на крайни продукти или в крайни продукти. 

12. "депониране на отпадъци" е складирането на отпадъци повече от 6 месеца по начин, който не представлява опасност за човешкото здраве и околната среда, и не се предвижда последващо третиране на отпадъците. 

13. "масово разпространени отпадъци" са отпадъци, които се образуват след употреба на продукти от многобройни източници на територията на цялата страна и поради своите характеристики изискват специално управление. 

14. "повторно" е нарушението, когато е извършено в едногодишен срок от влизане в сила на наказателното постановление, с което нарушителят е наказан за нарушение от същия вид. 

15. "едрогабаритни отпадъци" са битовите отпадъци, които поради своите размери или тегло не могат да се поставят в съдовете за битови отпадъци или създават затруднения при товаренето им. 

16. "съдове за битови отпадъци" са контейнери, кофи, кошчета и чували, предназначени за събиране на битови отпадъци или на отделни фракции от тях . 

17. "прилежащи терени" са обслужващите тротоари, части от уличните платна, подблоковите пространства и зелените площи, паркингите, гаражите и др. към конкретни жилищни и обществени сгради, обекти с обслужващи функции, производствени предприятия и др. 

18. "депо" е съоръжение за обезвреждане на отпадъци, което се намира върху земята или под земята, вкл. тези на територията на предприятията /депа, в които причинителят на отпадъци ги обезврежда непосредствено до мястото на образуването им/. Към депата не се включват съоръженията за временно съхранение на отпадъците и тези, в които отпадъците се претоварват или третират преди понататъшната им преработка или рецикпиране. Депото за отпадъци е комплексен обект, който включва: 

а) инженерно съоръжение, предназначено за организирано складиране на отпадъци за повече от шест месеца по начин, който не представлява опасност за човешкото здраве и околната среда, и за което не се предвижда последващо третиране на отпадъците; 

б) спомагателни и обслужващи сгради, съоръжения и инсталации в съответствие с неговата специфика, технология на депониране и вида на депонираните отпадъци. 

19. "оператор" е юридическо или физическо лице, на което е издадено разрешение за обезвреждане и което отговаря за стопанисване на площадка за третиране на отпадъци и за управление на дейността по отпадъците в периода на експлоатацията и след закриването на площадката. 

20. "негодна за употреба батерия или акумулатор" е батерия или акумулатор, която не може да бъде използвана повторно и е предназначена за преработване или обезвреждане. 

21. "излязла от употреба лампа" е луминисцентна или друга лампа, съдържаща живак, която не може да бъде използвана повторно. 

22. "отработени масла и отпадъчни нефтопродукти" са маслата и нефтопродуктите по смисъла на 1, т.1 и 2 от допълнителните разпоредби на "Наредбата за изискванията за третиране и транспортиране на отработени масла и отпадъчни нефтопродукти" (ДВ. бр. 90/2005 г.) 

23. "излязло от употреба МПС" е моторно превозно средство по смисъла на 1, т.2 от допълнителните разпоредби на "Наредбата за условията и реда за намаляване на замърсяването с отпадъци от моторни превозни средства" (ДВ.бр.98/16.11.01г). 

РАЗДЕЛ ХІІІ
ЗАКЛЮЧИТЕЛНИ РАЗПОРЕДБИ

§ 2. Контролът върху изпълнението на настоящата наредба се упражнява от кмета на община Пирдоп, кмета на кметство Душанци и определените длъжностни лица от общинската администрация.
§ 3. Настоящата наредба се приема с решение № 43/ 30.05.2019г. на Общински съвет – Пирдоп, на основание чл. 21, ал. 2 от Закона за местното самоуправление и местната администрация, във връзка с чл. 19 от Закона за управление на отпадъците и влиза в сила непосредствено след публикуването й в средствата за масово осведомяване.
§ 4 (нов, приет с Решение № 127/25.09.2025 г. на ОбС – Пирдоп, в сила от датата, определена в Решение на Съвета на Европейския съюз за приемането на еврото от Република България, прието в съответствие с чл.140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл.140, параграф 3 от Договора за функционирането на Европейския съюз.) Размерът на всички парични суми, посочен в български лева, се превалутира и закръглява в евро, съобразно реда по чл. 12 и чл. 13 от Закона за въвеждане на еврото в Република България.
Приложение № 1 към чл. 18, ал. 1
                                                       (изм. с Решение № 89/27.06.2024 г. на Общински съвет – Пирдоп)  
Срок на изпълнение: седем дни

Земни маси -  2.50 лв./куб.м. 
Строителни отпадъци – 8.0 лв./куб.м. 

       

                                                                                 до
                                                                                    

кмета
                                                                                    

на община пирдоп
 
З А Я В Л Е Н И Е

за издаване на разрешение за извозване на строителни отпадъци и земни маси
 
 
От                                                                                                    ЕГН                                                                                   /собствено, бащино, фамилно име/
 
Местоживеене                                                                               Гражданство                                                                /област, община, населено място/
 
                                                                                                                                                                                                                
/улица, №, кв./
 
                                                                                                            ЕГН                                                                       /собствено, бащино, фамилно име/
 
Местоживеене                                                                               Гражданство                           
                                                          /област, община, населено място/
 
                                                                                                                          
/улица, №, кв./
 
 
ГОСПОЖО/ГОСПОДИН  КМЕТ,
 
 
Моля, да ми бъде разрешено извозването на                                   куб.м. строителни отпадъци и                                      куб.м. земни маси от обект __________________________________                                                                                                                                                                                                                                          
в поземлен имот №                                  , кв.                  на гр. /с/                          ________              /кв./                _________________                                                                                                                                 
 

Приложение: 

1. Квитанция за платена такса                                                                                                  
      

 гр.Пирдоп                                                                                       Подпис: 
дата:
Приложение № 2 към чл. 18, ал. 1
Р А З Р Е Ш Е Н И Е
№................/..................20... г.

На основание чл.18 от Наредба за условията и реда за изхвърлянето, събирането, включително разделното, транспортирането, претоварването, оползотворяването и обезвреждането на битови, строителни и масово разпространени отпадъци на територията на община Пирдоп,

разрешавам  третирането  и транспортирането на строителните отпадъци и земни маси, както следва:

-  земни маси - ........  m3 на депо ...................................................................................

- строителни отпадъци -....  m3 на депо........................................................................... 

При отклонения ще се търси отговорност от виновните лица съгласно Наредба за условията и реда за изхвърлянето, събирането, включително разделното, транспортирането, претоварването, оползотворяването и обезвреждането на битови, строителни и масово разпространени отпадъци на територията на община Пирдоп.

Строително разрешение: № ............  от дата ...............

Длъжностно лице: ....................

/ име /
Приложение № 3 към чл. 18, ал. 5
(изм. с Решение № 127/25.09.2025 г. на ОбС – Пирдоп, в сила от датата, определена в Решение на Съвета на Европейския съюз за приемането на еврото от Република България, прието в съответствие с чл.140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл.140, параграф 3 от Договора за функционирането на Европейския съюз.)
	ОБЩИНА ПИРДОП

ТАЛОН

за заплащане на излишни земни маси и/или строителни отпадъци

.................................евро
специалист.............:

/име / подпис


	ОБЩИНА ПИРДОП

ТАЛОН

за извозване на излишни земни маси
и/или строителни отпадъци

...........................................

/ марка товарен автомобил - м3 /

месец.....................................




Приложение № 4 към чл. 18, ал. 5
П Р О П У С К

№ .............

за движението на автомобилите извозващи

земни маси и строителни отпадъци от обект

..........................................................................................................................................

фирма.................................................................................................................................

на обект ..........................................................................................................................

за времето от .......................................... до ............................................. 20..... год.

Шофьорите, които возят излишни земни маси и строителни отпадъци без пропуск или се отклонят от маршрута се глобяват съгласно Наредба за условията и реда за изхвърлянето, събирането, включително разделното, транспортирането, претоварването, оползотворяването и обезвреждането на битови, строителни и масово разпространени отпадъци на територията на община Пирдоп (Наредбата).

Фирмата задължително инструктира шофьорите и също носи отговорност за неизпълнението на маршрута.

Издава се на основание чл.18( 5) от Наредбата.

Маршрут на движение ................................................................................................

..........................................................................................................................................

..........................................................................................................................................

Длъжностно лице: ..........................

     Подпис

Приложение № 5 към чл. 20, ал. 1
                                                       (изм. с Решение № 89/27.06.2024 г. на Общински съвет – Пирдоп)  
	№
	Наименование на отпадъците
	Стойност – лв. / м3

	1.
	Земни маси 
	2 50

	2.
	Строителни отпадъци
	8 00

